Kapulakieli

Kapulakieli on kuvaannollinen nimitys tarpeettoman vaikeatajuisesta virkakielestä tai muusta kömpelöstä kielestä. Kapulakieli on tavallinen vallankäytön väline: hämärillä ja moniselitteisillä ilmauksilla voi luoda harhakuvan asiantuntevuudesta. Kapulakieltä pidetään usein haitallisena, koska se vaikeuttaa tekstin ymmärtämistä. Kapulakielen eräs piirre on kirjoittajan persoonallisuuden hävittäminen ja yleinen konkreettisuuden välttely. Lisäksi kapulakielessä viljellään usein svetisismejä tai anglismeja ja muita rakenteita, jotka eivät ole tyypillisiä normaalille kielenkäytölle. Erityisesti politiikkaa on syytetty liiallisesta kapulakielen käytöstä.

Esimerkkifraaseja 

 tapahtua "suuressa mittakaavassa”
 jotain tapahtuu jonkun ”toimesta”
 ”valmistus tapahtuu” (substantiivien käyttöä verbien tukena, vrt. ”valmistetaan”)
 jokin ”omaa” jotain (svetisismi, vrt. ”jokin on jonkinlainen” tai ”joku omistaa jotakin”)
 sanat seuraus, vaikutus, ongelma ja sopimus. (Nämä sanat tarvitsevat aina täydennyksekseen toisen sanan, jotta niiden tarkoite selviäisi, esimerkiksi laiminlyönnin seuraus, asunto-ongelma.)
 sanat johtuen, kokonaisvaltainen, osalta, painopiste, panos, panostaa, pitkässä juoksussa, puitteissa, pyrkiä, sektori, sisältäen, suhteen, suorittaa, suuruusluokka, resurssit, riippuen, taholla ja toimesta.

Lähteet 
 Mikkola, Julin, Kauppinen, Koskela, Valkonen: Äidinkieli ja Kirjallisuus Käsikirja. Porvoo-Helsinki-Juva: WSOY 2000. ISBN 951-0-22310-7.
 Mikkola, Kauppinen: Äidinkieli ja Kirjallisuus Kielenhuollon vihko. Porvoo: WSOY 2004. ISBN 951-0-27495-X.

Viitteet

Kirjallisuutta 
 

Kielenhuolto